වෙළෙඳාම ලන්දේසි සමයේ සුවිශේෂී කාර්යයක් විය. ඕලන්ද ඇළ සකස් කරනු ලැබුවේද ඒ සඳහාය. දැනටත් මීගමුව ධීවර කර්මාන්තයේ මධ්‍යස්ථානයක් ලෙස හැඳින්වේ. සාගරය, කළපුව හා කඩොලාන පදනම් කරගත් ධීවර කර්මාන්තය මුහුදු තීරයේ ප්‍රධාන ජීවනෝපාය වේ. පොල් වගාවද දක්නට ලැබෙන අතර උළු ගඩොල් කර්මාන්තයද දක්නට ලැබේ. සංචාරක ව්‍යාපාරය පැතිර පවත්නා හෙයින් ඊට සමගාමීව ගොඩනැගුණු හෝටල් රාශියක්ද මීගමුවේ ක්‍රියාත්මකය. ඉංග්‍රීසි ඉංජිනේරුවන්ගේ ඉදිකිරීමක් වන මීගමුව කළපුව ආශ්‍රිතව ඕලන්ද ඇළ නිසාත් විශේෂයෙන්ම පාරවල් සකස් කිරීම නිසාත් ජල ව්‍යුහය වෙනස් විය. බැමි හා ගොඩකිරීම් නිසාත් ජාඇළ නම් වූ ඇළ මාර්ගය ඉදිකිරීම නිසාත් වූ හානිය වැළැක්වීමට ඉංග්‍රීසීන් විසින් හැමිල්ටන් ඇළ සකස් කළද ප්‍රදේශයේ අධික ලවනතාව එයින් වැඩිවූ බව පරිසර විශේෂඥයන්ගේ මතය වේ.
ලන්දේසි සමයේ වෙළෙදාම සඳහා සකස් කළ ඇළ කුමක්ද?
ඕලන්ද ඇළ